Portrætgruppe med kunstnerens fader Amilcare Anguissola og hendes søskende Minerva og Astrubale  Portrætgruppe med kunstnerens fader Amilcare Anguissola og hendes søskende Minerva og Astrubale er et oliemaleri fra 1558-59 af den italienske kunstner Sofonisba Anguissola. Maleriet findes i Nivågårds malerisamling på museets hjemmeside.  Maleriet viser kunstnerens familie i et landskab. På maleriet ses Sofonisbas far Amilcare, søsteren Minerva, broderen Asdrubale og deres hund. Billedet betragtes som ufærdigt og det menes, at hun efterlod det i sin ufærdige tilstand, for at adlyde en stævning fra Filip 2. af Spanien, hvor hun var hofmaler i 20 år. Dette er det eneste kendte portræt af hendes far, men Anguissola havde malet Minerva et par år tidligere, hvor hun er portrætteret sammen med sine søstre, der spiller skak.  Maleriet blev købt af museets grundlægger Johannes Hage ved den danske maler Wilhelm Marstrands auktion, sammen med et maleri af Marstrand i 1873. Det betragtes som et af kunstnerens vigtigste værker fra hendes tidlige periode.